Ego Ebbo indignus Episcopus recognoscens fragilitatem meam,  pondera peccatorum meorum testes confessores meos Aiulfum videlicet Archiepiscopum,  Badaradum Episcopum, necnon  Modoinum Episcopum constitui mihi iudices delictorum meorum,  puram ipsis confessionem dedi quærens remedium pœnitendi,  salutem animæ meæ, vt recederem ab officio  ministerio Pontificali; quo me recognosco esse indignum,  alienum me reddens pro reatibus meis, in quibus peccasse secreto ipsis confessus sum, eo scilicet modo vt ipsi sint testes alij succedendi  consecrandi in loco meo, qui dignè præesse  prodesse possit Ecclesiæ, cui hactenus indignè præfui,  vt inde vltra nullam repetitionem, aut interpellationem autoritate canonìca facere valeam manu propria mea subscribens firmaui. Ebbo quondam Episcopus subscripsi. Et infrà. Helias hæc quæ sequuntur conscripsit. Acta est hæc Ebbonis professio, eiúsque propriæ manus subscriptione roborata in conuentu Synodali generaliter habito apud Theodonis villam anno Incarnationis Domini nostri Iesu Christi octingentesimo tricesimo quinto, anno etiam Imperij gloriosi Cæsaris Ludouici XXIII.